# Agur Xiberua

Agur Xiberua Zuberoako kanta da, honez gero euskaldun anitzek ezagutua. Pierre Bordazarre Etxahun-Irurik idatzi zuen 1946an. Zuberoak eman duen pastoral-egile argi eta hoberena izan zen, 1908an jaio eta 1979an hil zen, Zuberoako antzerki tradizional moldean 9 pastoral idatzi zituen. Ogibidez laboraria eta artzaina izan zen.
Berak egindako 100 kantu baino gehiago bildu zituen liburu batean. Horietatik ezagunenak dira, seguruenik, Agur Xiberua, Goizian argi hastian eta Oi ama Eskual Herria.
Harmonika eta txirula jotzen ere ikasi zuen.
Bigarren Mundu Gerran soldadu aritzea egokitu zitzaion, eta gerra horretan galdu zuen anaia. Pierre bera bederatzi hilabetez preso egon zen Alemanian,

## Hitzak

| Jatorrizkoa zubereraz | Euskara batuaz edo |
| Sor leküa ützirik gazte nintzalarik Parisen sartü nintzan korajez beterik Plazerez gose eta bürüan hartürik Behar nüala alagera bizi Bostetan geroztik, nigar egiten dit Xiberoa zuri Errepika : Agur Xiberoa Bazter güzietako xokorik eijerrena Agur sor leküa Zuri ditit ene ametsik goxoenak Bihotzaren erditik Bostetan elki deitadazü hasperena Zü ützi geroztik bizi niz tristerik, Abandonatürik, ez beita herririk Parise ez besterik, zü bezalakorik. Palazio ederretan gira alojatzen Eta segür goratik aire freska hartzen Gain behera soginik beitzait üdüritzen Orhi gainen nizala agitzen Bena ez dira heben bazterrak berdatzen Txoriek kantatzen! Ametsa lagün nezak ni Atharratzera Ene azken egünen han igaraitera Orhiko txoriaren kantüz behatzera Parka ditzan nik egin nigarrak Hots xiberoatarrak, aintzinean gora Eüskaldün bandera! | Sor lekua utzirik gazte nintzelarik Parisen sartu nintzen kuraiez beterik Plazerez gose eta buruan harturik behar nuela alai bizi Maiz (bostetan geroztik) negar egiten dut Zuberoa zugan pentsatzen! Errepika: Agur Zuberoa, Bazter guztietako txokorik ederrena. Agur, jaioterria (sor lekua) zurekin ditut nire ametsik gozoenak. Bihotzaren erditik maiz (bostetan) atera zaut etsipena Zu utzi geroztik, bizi naiz tristerik Abandonaturik, Ez baita herririk Parise ez besterik, zu bezalakorik. Palazio ederretan gara alojatzen eta oso altu dugu aire fresko hartzen. Gainetik behera so eginik iruditzen baitzait Orhi gailurrean nagoela. Baina ez dira hemen bazterrak berdetzen txoriek kantatzen! Amets eraman nezazu ni Atharratzera ene azken egunak han igaraitera Orhiko txoriaren kantuz entzutera Parka ditzan nik egin negarrak Hots zuberotarrak, aitzinean gora euskaldun bandera! |

## Doinua

Hau da doinuaren partitura:

## Erreferentziak

* ↑ «Piarres BORDAÇARRE» EKE (Noiz kontsultatua: 2022-01-27).
* ↑ "Etxahun-Iruri khantan" Paue, 1977
* ↑ (Gaztelaniaz) «Agur Xuberoa - partitura (Herrikoia de Herrikoia)» partiturak.eus (Noiz kontsultatua: 2022-04-14).

## Ikus, gainera

* Goizian argi hastian
* Oi ama Eskual Herri (Anaia etxen da ezkuntü)
* Laida pilotaria
* De Trevilleren azken hitzak,
* Ama Euskadi.
* Etxahun Koblakari pastorala
* Iparragirre pastorala

## Kanpo estekak

* "Agur Xiberüa" a cappella entzungai. (Dominika Etxart, Niko Etxart eta Robert Larrandaburu).
* "Agur Xiberüa" abestia entzungai.
* Agur Xiberua, Hitzak. Etxahun-Iruri EKEn
* Agur Xiberua, partitura Partiturak.eus
* Itzulpena frantsesez : http://kanta64.free.fr/chants_basques
* Datuak: Q10990113